
Ajuntament de Sant Julià de Cerdanyola

Expedient núm.: 137/2026
INFORME JUSTIFICATIU 

Procediment: Contracte d'obres no subjecte a regulació harmonitzada, per procediment obert simplificat. 
 

INFORME JUSTIFICATIU DE NECESSITAT I IDONEÏTAT DEL CONTRACTE D’OBRES DE RENOVACIÓ DEL PAVIMENT DEL CARRER DEL CAMP DELS MARXANT I RENOVACIÓ DEL PAVIMENT I DELS SANEJAMENT DELS CARRERS DEL SOLEI (FASE 1 I FASE 2) A LA POBLACIÓ DE SANT JULIÀ DE CERDANYOLA 

 

1. Introducció

L'Ajuntament de Sant Julià de Cerdanyola preveu executar les obres incloses en el Projecte executiu de renovació del paviment del carrer del Camp del Marxant i renovació del paviment i del sanejament dels carrers del Solei (Fase 1 – Fase 2), redactat per l'enginyer de camins, canals i ports Sr. Raimon Guitart i García.

El projecte executiu va ser aprovat inicialment pel Ple de l'Ajuntament de Sant Julià de Cerdanyola en la sessió ordinària celebrada el dia 1 de desembre de 2025 i, un cop sotmès al tràmit d'informació pública durant el termini legalment establert, va quedar aprovat definitivament en data 6 de febrer de 2026, atès que no es va presentar cap al·legació ni reclamació durant el període d'exposició pública.

L'actuació té per objecte millorar les condicions de funcionalitat, seguretat i durabilitat de diverses infraestructures viàries municipals que, a causa del pas del temps, les condicions climàtiques i les successives intervencions de serveis, presenten un estat de deteriorament que fa necessària la seva rehabilitació.

Concretament, les obres preveuen la renovació superficial del paviment del carrer del Camp del Marxant, mitjançant la reparació puntual de les zones degradades, la millora del drenatge superficial i l'execució d'un nou paviment asfàltic. Així mateix, a la Pujada del Solei es preveu la renovació integral del ferm i la substitució de la xarxa de sanejament existent, amb l'objectiu de garantir-ne el correcte funcionament i adequar-la a les necessitats actuals del servei.

La intervenció es desenvolupa íntegrament sobre sòl de titularitat pública i respon a la necessitat de mantenir en condicions adequades les infraestructures municipals bàsiques, millorant la mobilitat, la seguretat dels usuaris i la qualitat dels serveis públics associats.

Aquesta memòria justificativa es redacta amb la finalitat de donar compliment al que estableix la Llei 9/2017, de 8 de novembre, de contractes del sector públic, i justificar la necessitat, idoneïtat i característiques de la contractació de les obres definides en el projecte executiu aprovat definitivament.

2. Actuacions contemplades en el projecte

El projecte defineix un conjunt coordinat d'actuacions destinades a millorar l'estat de conservació de la xarxa viària municipal i de les infraestructures de sanejament associades.

En primer lloc, es preveu la renovació del paviment del carrer del Camp del Marxant, mitjançant la rehabilitació del ferm existent. Les actuacions inclouen els treballs previs de senyalització i implantació d'obra, la preparació de les superfícies, la reparació dels trams deteriorats, la regularització del ferm, l'adaptació de tapes i registres a la nova rasant i l'estesa d'una nova capa de paviment asfàltic. Així mateix, es contemplen les actuacions complementàries necessàries per garantir una correcta evacuació de les aigües superficials i la integració de la intervenció amb els elements existents de la via pública.

En segon lloc, el projecte inclou la renovació del paviment i de la xarxa de sanejament dels carrers del Solei, actuació que comporta la substitució integral del ferm i de la xarxa de clavegueram existent, atès el seu estat de conservació. Els treballs previstos comprenen la demolició dels elements afectats, els moviments de terres i excavacions en rasa, la retirada i gestió dels materials resultants, la instal·lació de noves conduccions i pous de registre, la reposició dels serveis afectats, així com la posterior reconstrucció de la plataforma viària i l'execució del nou paviment.

Complementàriament, el projecte incorpora totes les actuacions auxiliars necessàries per a la correcta execució de les obres, incloent-hi les mesures de seguretat i salut, el control de qualitat dels materials i de l'obra executada, la gestió dels residus generats, la reposició dels elements afectats i la resta d'actuacions complementàries definides en la documentació tècnica aprovada.

Les actuacions descrites presenten una clara interdependència tècnica i constructiva, ja que l'execució de les obres de sanejament condiciona necessàriament la posterior reposició dels ferms i paviments, mentre que les actuacions sobre la plataforma viària requereixen l'execució prèvia de les intervencions en els serveis soterrats. Per aquest motiu, el projecte configura una actuació única que requereix una planificació, coordinació i execució conjuntes per garantir-ne la correcta realització i posada en servei.

En conjunt, les actuacions permetran millorar les condicions de circulació i seguretat dels usuaris, incrementar la vida útil de les infraestructures municipals i garantir el correcte funcionament de la xarxa de sanejament dels àmbits objecte d'intervenció.

3. Normativa d’aplicació

El marc normatiu a que estarà subjecte el contracte, és el següent:

· Els articles 63, 99 a 102, 116, 117, 122, 124 i 131 a 159 i les Disposicions Addicionals Segona, Tercera i Quinzena de la Llei 9/2017, de 8 de novembre, de Contractes del Sector Públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014 (d'ara endavant LCSP).

· El Reial decret 817/2009, de 8 de maig, pel qual es desenvolupa parcialment la Llei 30/2007, de 30 d'octubre, de Contractes del Sector Públic.

· El Reial decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques. (Articles vigents després de l'entrada en vigor del Reial decret 817/2009, de 8 de maig).

· Text refós de les Normes Urbanístiques del planejament general de Sant Julià de Cerdanyola.

Les obres es desenvolupen íntegrament sobre sòl de titularitat i ús públic destinat a sistema viari i tenen per objecte la conservació, renovació i millora d'infraestructures municipals existents, sense alterar la seva funcionalitat urbanística ni comportar modificacions del planejament vigent.

Així mateix, seran d'aplicació les prescripcions contingudes en el projecte executiu aprovat definitivament, les disposicions del Codi Tècnic de l'Edificació en allò que correspongui, la normativa tècnica de carreteres, pavimentació, sanejament, seguretat i salut en les obres de construcció, gestió de residus de la construcció, accessibilitat i la resta de normativa tècnica i sectorial aplicable durant l'execució del contracte.

4. Aspectes econòmics de la licitació

Pressupost base de licitació

El pressupost base de licitació del contracte és de 243.189,04 euros (IVA inclòs), desglossats en 200.982,68 euros (IVA no inclòs) i 42.206,36 euros corresponents a l'Impost sobre el Valor Afegit (IVA, al tipus vigent del 21%).

El pressupost s'ha determinat a partir dels preus unitaris i amidaments continguts en el projecte executiu aprovat. El pressupost inclou el Pressupost d'Execució Material (PEM), integrat pels costos directes i indirectes necessaris per a l'execució de les unitats d'obra previstes, incrementat amb les despeses generals (13%) i el benefici industrial del contractista (6%), d'acord amb la normativa aplicable.

Valor estimat del contracte

Considerant que no es preveuen modificacions ni pròrrogues, el valor estimat del contracte és de 200.982,68 euros euros (IVA no inclòs), d’acord amb el pressupost base.

La justificació de preus d’aquest projecte es basa en el banc de preus del BEDEC, adaptats a la pròpia singularitat de l’obra. En cas de partides que no existeixen en aquests bancs de preus, s’han utilitzat els demés bancs de preus de l’ITEC com a base per a la creació dels nous preus.

Els costos indirectes associats a aquestes tipologies d’obres s’aplica com un percentatge sobre els costos materials de les unitats d’obra. Aquest percentatge de costos indirectes, per obres terrestres, s’estima en un 6,0% tal com queda reflectit a l’annex de justificació de preus.

Finançament

Aportació municipal fons propis 21.140,73€
Subvenció del PUOSC concedida per import de 76.812,38€
Subvenció de la Diputació de Barcelona, PGI (Programa general d'inversions 2024 – 2027) per import de 145.236,13€. 
L'actuació figura dotada pressupostàriament en el pressupost de l'exercici 2026 a l'aplicació de despeses 450/63001 amb un import total de 243.189,24€.
6. Termini d’execució. 

S’estableix un termini d’execució de 6 mesos, comptadors des de l’endemà de la signatura de l’acta de replanteig. 

7. Procediment de licitació

Atenent a l’import del contracte de les obres definit a l’article 13 de la Llei 9/2017, de 8 de novembre, LCSP, el procediment més adequat per dur a terme la licitació és el PROCEDIMENT OBERT SIMPLIFICAT (article 159 LCSP), donat que el valor estimat de l’obra és inferior a 2.000.000 €.
I que d’acord amb l’article 159.1.b) LCSP que entre els criteris d’adjudicació previstos no n’hi hagi cap avaluable mitjançant judici de valor o, de haver-ne, la seva ponderació no supera el 25% del total.

Les especialitats de publicitat del procediment obert simplificat són aquestes:

a) L’anunci de licitació només ha de ser publicat al perfil de contractant.

b) Tota la documentació de l’oferta ha d’estar disponible per medis electrònics.

c) El termini de presentació de proposicions no podrà ser inferior a

· Quinze dies, des del següent al de la publicació de l’anunci al perfil, en els contractes de subministraments i serveis

· 20 dies, en el contracte d’obres.

La tramitació del procediment s’ajustarà a les especialitats següents:

a) Tots els licitadors han d’estar inscrits en el RELI o en el ROLEC. 
b) No procedeix la constitució de garantia provisional.

c) Les proposicions s’han de presentar en el registre de l’òrgan de contractació que s’indiqui a l’anunci.

d) Amb el model d’oferta es presentarà la declaració responsable d’aptitud.

e) La valoració dels criteris subjectes a un judici de valor es farà en set dies.

f) Tota la documentació es presentarà en un únic sobre, llevat que hi hagi criteris que requereixin un judici de valor, que requerirà dos sobres

g) En cas d’urgència no es reduiran els terminis de l’article 119.2.b) LCSP.

h) És necessari acreditar la solvència econòmica, financera i tècnica.

i) És necessari Mesa de Contractació.

Qualificació del contracte: 

L’article 13 defineix el contracte d’obres com aquell que té per objecte un dels següents:

a) L'execució d’una obra, aïlladament o conjuntament amb la redacció d’un projecte, o la realització d’algun dels treballs enumerats a l’Annex I.

b) La realització, per qualsevol medi, d’una obra que reuneixi els requisits fixats per l’entitat del sector públic contractant que exerceixi una influència decisiva en el tipus o el projecte de l’obra.

Per “obra” s’entendrà el resultat d’un conjunt de treballs de construcció o d’enginyeria civil, destinat a complir per si mateix una funció econòmica o tècnica, que tingui per objecte un bé immoble. També es considerarà “obra” la realització de treballs que modifiquin la forma o substància del terreny o del seu vol, o de millora del medi físic o natural.

Els contractes d’obra es referiran a una obra completa, això és, susceptible de ser lliurada a l’ús general o al servei corresponent i comprendrà tots els elements que siguin precisos per a la seva utilització. No obstant això, podran contractar-se obres definides mitjançant projectes independents relatius a cadascuna de les parts d’una obra completa, sempre que aquestes siguin susceptibles d’utilització independent o puguin ser substancialment definides i precedeixi autorització de l’òrgan de contractació que fundi la conveniència de la referida contractació.

La present actuació es qualifica, d’acord amb les normes de dret administratiu, com un CONTRACTE D’OBRES.

Anàlisi d’execució per lots: 

Als efectes del que disposa l'article 99.3 de la LCSP, es considera justificat no dividir el contracte en lots. 

Les actuacions previstes en el projecte formen una actuació única i funcionalment vinculada, atès que comprenen treballs de renovació de la xarxa de sanejament, drenatge, reposició de serveis i execució de nous paviments que presenten una clara interdependència tècnica i constructiva. 

L'execució de les actuacions sobre les infraestructures soterrades condiciona necessàriament la posterior reconstrucció de la plataforma viària i l'execució dels paviments definitius, compartint les diferents unitats d'obra els mateixos espais d'actuació, fases constructives i programació temporal. 

Per aquest motiu, la seva execució requereix una planificació i coordinació conjunta que garanteixi la correcta realització de l'obra definida en el projecte aprovat.

Per tant la no divisió en lots de l'objecte contractual queda justificat en base a motius de dificultat de coordinació i augment dels costos d'execució del contracte recollits en l’informe tècnic complementari que consta en l’expedient.
Conseqüentment, resulta procedent licitar les obres sense divisió en lots del seu objecte, fet que alhora garanteix el respecte als principis d’igualtat de tracte, lliure concurrència i no discriminació que regeixen la contractació pública.

Codi CPV

L’expressió de la codificació corresponent a la nomenclatura del Vocabulari Comú de Contractes (CPV) és la següent: 

· 45233252-0 Treballs de pavimentació de carrers

· 45233222-1 Treballs de pavimentació i asfaltat

8. Admissió de variants

No s’accepten variants.

9. Requisits de solvència econòmica i tècnica

· La solvència econòmica es fixa en un volum anual de negocis referit al millor exercici dins dels tres últims disponibles en funció de les dates de constitució o d’inici  d’activitats de l’empresari i de presentació de les ofertes, per un import igual o superior a 301.474,02€. 
· La solvència tècnica exigida serà la corresponent a la relació de les obres realitzades, com a màxim els cinc últims anys, d'igual o similar naturalesa que els que constitueixen l'objecte del contracte en el curs, l’import anual acumulat de les quals, durant l’any de major execució, sigui igual o superior a 140.687,88 euros, IVA exclòs, equivalent al 70 % de l’anualitat mitjana del contracte. En la relació s'indicarà l'import, la data i el destinatari, públic o privat d'aquestes.

D’acord amb l’article 77.1 lletra a) LCSP, no procedeix l’exigència de classificació, en ésser el valor estimat del contracte inferior a 500.000 €. Tanmateix, el contractista pot acreditar la seva solvència econòmica, financera i tècnica amb la següent classificació:

Grup: G (Obres Vials)  Subgrup: 6  Categoria: 2 (150.000 <= 360.000 €)

10. Criteris d’adjudicació

Es proposa establir els següents criteris d’adjudicació fins un màxim de 150 punts: 

· L’oferta econòmica més avantatjosa, de 0 a 70 punts

· Reducció del termini d'execució de les obres, de 0 fins a 10 punts. 

· Millores, de 0 fins a 70 punts.  

10. Modificacions del contracte

No es preveuen modificacions durant la vigència del contracte.

Un cop perfeccionat el contracte, l’òrgan de contractació només podrà modificar el contracte, si concorren les circumstàncies establertes a l’art. 205 de la LCSP.

11. Condicions especials i essencials del contracte

Serà condició especial del contracte el respecte a la normativa laboral vigent i al conveni col·lectiu sectorial aplicable. Tindrà caràcter essencial el compliment dels terminis i la qualitat tècnica d’execució segons projecte.

12. Limitació de la Subcontractació

No es preveuen limitacions específiques a la subcontractació.

13. Garanties. 

Ateses les característiques del contracte no s’exigeix garantia provisional. No obstant, el contractista que resulti adjudicatari haurà de dipositar una garantia definitiva equivalent al 5% del preu d’adjudicació, IVA exclòs.

14. Termini de garantia.

S’estableix un termini mínim de garantia d’un any a comptar a partir de la signatura de l'Acta de Recepció de l'obra.

15. Subcontractació

L’empresa contractista pot concertar amb altres empreses la realització parcial de la prestació objecte d’aquest contracte, en els termes i amb les condicions que estableix l'article 215 de la Llei 9/2017, de 8 de novembre, de Contractes del Sector Públic.

16. Cessió del contracte

Es permet la cessió del contracte conforme als requisits que estableix l’article 214 de la LCSP.

17. Revisió de preus

L’adjudicatari no té dret a revisió de preus.


Sant Julià de Cerdanyola, a la data de la signatura electrònica. 

